AFI’s 100 Years of Film Scores

mini|Jerry Goldsmith har komponert musikken i Chinatown (1974) og Apeplaneten (1968).
AFI's 100 Years of Film Scores er en liste over de 25 beste lydsporene fra amerikanske spillefilmer ifølge Det amerikanske filminstituttet (American Film Institute – AFI). Listen ble stemt fram i en undersøkelse blant 500 komponister, musikere, filmkritikere, filmhistorikere og fagfolk fra filmbransjen. AFI lanserte en liste med fire kriterier som de stemmeberettigede måtte ta hensyn til når de skulle stemme. Det var til sammen 250 nominerte lydspor.

Listen ble presentert 23. september 2005 som en del av konserten «The Big Picture – AFI’s 100 Years of Film Scores» på Hollywood Bowl i Hollywood. Hollywood Bowl Orchestra spilte utdrag fra filmmusikken på lista, mens scener fra filmene ble spilt på storskjerm i bakgrunnen. John Mauceri var dirigent. Dette var første gang en av filminstituttets lister ble presentert foran et publikum. John Williams' lydspor i Star Wars (1977) er på førsteplass, mens musikken i Tatt av vinden (1939) og Lawrence of Arabia (1962) ligger på andre- og tredjeplass. Williams har i tillegg til Star Wars to andre lydspor på lista (Haisommer og E.T.).

 Kriterier 
AFI lanserte en liste på fire kriterier som velgerne måtte ta hensyn til når de skulle stemme:
 Musikken må være originalskrevet for en amerikansk film fra lydfilmepoken (fra og med 1927).
 Musikken skal berike filmopplevelsen og bygge opp under filmens appell til følelsene. 
 Musikken må være nyskapende og sette preg på filmen.
 Lydsporet skal kunne stå på egne bein, og på samme tid både ha sine egne kvaliteter og framheve filmens kvaliteter.

 Liste 
mini|Ennio Morricone har komponert musikken i The Mission (1986).
 Nr. Filmtittel År Komponister 1 Star Wars 1977  2 Tatt av vinden 1939  3 Lawrence of Arabia 1962  4 Psycho 1960  5 Gudfaren 1972  6 Haisommer 1975  7 Laura 1944  8 De syv uovervinnelige 1960  9 Chinatown 1974  10 Sheriffen 1952  11 Robin Hoods eventyr 1938  12 Vertigo 1958  13 King Kong 1933  14 E.T. 1982  15 Mitt Afrika 1985  16 Sunset Boulevard 1950  17 Drep ikke en sangfugl 1962  18 Apeplaneten 1968  19 En sporvogn til Begjær 1951  20 Den rosa panteren 1963  21 Ben-Hur 1959  22 Storbyhavnen 1954  23  1986  24 Sensommer 1981  25 Vi vant ville Vesten 1962 

 Referanser 

 Eksterne lenker 
 AFI's 100 Years of Film Scores på det amerikanske filminstituttets nettsider
 AFI's 100 Years of Film Scores  (.pfd-fil)
 De 250 nominerte lydsporene  (.pfd-fil)

Kategori:Filmlister
Kategori:Filmmusikk
Kategori:American Film Institute